5. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 8969 της 17 Φεβρ./21 Μαρτ. 1960 (ΦΕΚ Β΄  120) Περί καθορισμού ποσού και τρόπου καταβολής αμοιβής προέδρου επιτροπής διαιτησίας άρθρ. 5 Ν.Δ. 3523/1956 περί οργανώσεως της διανομής της ηλεκτρικής ενεργείας. Έχοντες υπ’ όψιν: 1)Τας διατάξεις της παρ. 7 του άρθρ. 5 του Ν.Δ. 3523/1956 «περί οργανώσεως της διανομής της ηλεκτρικής ενεργείας», 2)το υπ’ αριθ. 15959/26.1.1960 έγγραφον της ΔΕΗ, αποφασίζομεν: 1.Το ποσό της εις τον Πρόεδρον της κατ’ άρθρ. 5 του Ν.Δ. 3523/1956 επιτροπής διαιτησίας καταβλητέας αμοιβής καθορίζεται βάσει του ποσού του δια της αποφάσεως της επιτροπής διαιτησίας επιδικαζομένου εις τον δικαιούχον τιμήματος εξαγοράς, προ πάσης εκπτώσεως οφειλών αυτού, ως ακολούθως: α)Δια ποσόν επιδικαζομένου τιμήματος μέχρι δραχ. 2.000.000 αμοιβή δραχ. 15.000. β)Δια ποσόν επιδικαζομένου τιμήματος από δραχ. 2.000.001 μέχρι δραχμ. 5.000.000, αμοιβή δραχμ. 20.000. γ)Δια ποσόν επιδικαζομένου τιμήματος από δραχ. 5.000.001 μέχρι δραχ. 10.000.000 αμοιβή δραχ. 30.000. δ)Δια ποσόν επιδικαζομένου τιμήματος ανώτερον των δραχ. 10.000.000 αμοιβή δραχ. 40.003. 2.Η αμοιβή καταβάλλεται υπό της Δημοσίας Επιχειρήσεως Ηλεκτρισμού (ΔΕΗ) άμα τη εις αυτήν γνωστοποιήσει της αποφάσεως, δι’ ης περατούται οριστικώς η διαιτητική διαδικασία. Εις ας περιπτώσεις την ΔΕΗ βαρύνει μόνον το ήμισυ της αμοιβής, καταβάλλεται μεν παρ’ αυτής ολόκληρος η αμοιβή, εκπίπτεται δε το βαρύνον τον δικαιούχον έτερον ήμισυ, προ πάσης άλλης εκπτώσεως, εκ του καταβλητέου αυτώ εις μετρητά ποσού του τιμήματος εξαγοράς. 3.Εν περιπτώσει ματαιώσεως της διαιτησίας, συμφώνως προς τας διατάξεις της παρ. 3 του άρθρ. 8 του Ν.Δ. 3523/1956, το ποσόν της αμοιβής καθορίζεται κατά τας διακρίσεις της παρ. 1 της παρούσης βάσει του εν τη ελευθέρα συμφωνία συνομολογηθέντος τιμήματος. Εν περιπτώσει εκδόσεως αποφάσεως απορριπτούσης εξ οιουδήποτε λόγου την περί διαιτητικής εξαγοράς αίτησιν, το ποσόν της αμοιβής ορίζεται εις δραχ. 15.000. Εις αμφοτέρας τας περιπτώσεις, το ποσόν της αμοιβής καταβάλλεται υπό της ΔΕΗ, δικαιουμένης, εις ας περιπτώσεις βαρύνεται δια του ημίσεος αυτής, να αναζητήση το έτερον ήμισυ από τον υπόχρεων προς καταβολήν αυτού. 4.Η παρούσα θέλει δημοσιευθή δια της Εφημερίδος της Κυβερνήσεως. 